Základné informácie o spoločnosti
Allianz – Slovenská poisťovňa je najväčšia univerzálna komerčná poisťovňa na Slovensku. Je dlhodobým lídrom na slovenskom poistnom trhu a jej klienti vedia, že sa vždy môžu s dôverou obrátiť na spoločnosť, ktorá stojí na stabilných pilieroch, akými sú finančná sila, tradícia a profesionalita.
Dlhoročné profesionálne skúsenosti Allianz – Slovenskej poisťovne, vytvárajú široký priestor pre kariérny rast . Vedenie spoločnosti umožňuje zamestnancom kontinuálny profesionálny aj osobnostný rozvoj. "Vnútrofiremná univerzita" ASP CAMPUS ponúka viaceré druhy manažérskych školení, tréningov a teambildingových aktivít. Jej súčasťou je napríklad špeciálny tréningový model Efektívny Manažér určený vybraným zamestnancom.
To, že si Allianz – Slovenská poisťovňa váži svojich zamestnancov, dokazuje vytváraním atraktívnych pracovných podmienok a poskytovaním viacerých zamestnaneckých výhod.
|• podniková rekreácia v zariadení ASP|
|• športové firemné podujatia (Letné športové hry, Stretnutie turistov)|
|• firemné podujatia pre deti (Mikuláš, MDD)|
|• zvýhodnené vybrané druhy poistenia (životné poistenie, poistenie majetku, poistenie motorových vozidiel, cestovné poistenie a iné)|
|• zvýhodnené vybrané produkty a služby partnerov spoločnosti ASP|
|• príspevok na stravovanie|
|• príspevok na zdravotnú starostlivosť|
|• príspevok pri narodení dieťaťa|
|• na detský tábor, športový výcvik dieťaťa, školu v prírode|
|• príspevok na výučbu anglického jazyka|
V prestížnej štúdii Najlepší zamestnávatelia Slovenska
, ktorú organizuje spoločnosť Hewitt Associates, najväčšia medzinárodná outsourcingová firma v oblasti ľudských zdrojov, získala v roku 2011 Allianz - Slovenská poisťovňa 1.miesto v kategórii Veľké spoločnosti.
Allianz - Slovenská poisťovňa v súťaži Zlatá minca
v roku 2011 získala prvenstvo zo šiestimi víťazstvami, ocenenie " Ústretová poisťovňa" a ocenenie OBJAV roka 2011 za produkt MOJE AUTO. V roku 2012 sa stala opätovne najúspešnejšou poisťovňou so šiestimi prvými a dvoma druhými miestami. Celkovo sa tak Allianz - Slovenská poisťovňa umiestnila na stupňoch víťazov vo všetkých poistných kategóriách a získala tiež v hlasovaní verejnosti ocenenenie "Najústretovejšia poisťovňa".
Ekonomický týždenník TREND ocenil na slávnostnom odovzdávaní výročných cien TREND TOP 2012 Allianz - Slovenskú poisťovňu ako druhú v kategórii Poisťovňa roka na základe postavenia na trhu, prevádzkovej výkonnosti a ziskovosti.